PATVIRTINTA

Kauno technologijos universiteto rektoriaus 2020 m. rugsėjo 1 d.

įsakymu Nr. A-372

**KAUNO TECHNOLOGIJOS UNIVERSITETO STUDIJŲ REZULTATŲ ĮSKAITYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno technologijos universiteto studijų rezultatų įskaitymo tvarkos aprašas (toliau – Aprašas) parengtas vadovaujantis Lietuvos Respublikos mokslo ir studijų įstatymu, Dalinių studijų aukštosiose mokyklose rezultatų įskaitymo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. rugpjūčio 6 d. įsakymu Nr. V-1174 „Dėl dalinių studijų aukštosiose mokyklose rezultatų įskaitymo tvarkos aprašo patvirtinimo“, Kauno technologijos universiteto (toliau – Universitetas) laikinuoju akademiniu reguliaminu, Kvalifikacijų, suteikiančių teisę į aukštąjį mokslą ir įgytų pagal užsienio valstybių ir tarptautinių organizacijų švietimo programas, dalykų atitikmenų nustatymo ir pažymių pervedimo taisyklėmis, patvirtintomis Studijų kokybės vertinimo centro direktoriaus 2014 m. gegužės 22 d. įsakymu Nr. V-37 „Dėl Kvalifikacijų, suteikiančių teisę į aukštąjį mokslą ir įgytų pagal užsienio valstybių ir tarptautinių organizacijų švietimo programas, dalykų atitikmenų nustatymo ir pažymių pervedimo taisyklių patvirtinimo“, ir ECTS vartotojo vadovu.
2. Aprašas nustato asmens studijų rezultatų, įgytų Universitete arba kitoje Lietuvos ar užsienio valstybės aukštojoje mokykloje, įskaitymo Universitete principus ir jų įforminimo tvarką.
3. Aprašo nuostatos taikomos asmenims, baigusiems, studijavusiems ar studijuojantiems Lietuvos ar užsienio valstybės aukštojoje mokykloje pagal aukštojo mokslo studijų programas ir norintiems tęsti studijas Universitete, įskaitant jų pasiektus studijų rezultatus pagal tas pačias arba kitas neuniversitetinių, universitetinių pirmosios, antrosios, trečiosios pakopų, vientisųjų ir profesinių studijų programas.
4. Fakulteto studijų prodekanas (trečiosios pakopos atveju – mokslo krypties doktorantūros komiteto pirmininkas, toliau – DKP) yra atsakingas už studijų programos ir jos alternatyvų (BA+ ir MA+ kompetencijų) modulių suderinimą ir modulių atitikties įvertinimą (dėl modulių turinio pasikonsultavus su studijų programos vadovu, toliau – SPV), studento individualaus studijų plano sudarymą ir studijų rezultatų įskaitymą. Trečiosios pakopos atveju už studento individualaus studijų plano sudarymą atsakingas doktorantas, pasikonsultavęs su savo moksliniu vadovu, o už studijų rezultatų įskaitymą – DKP. Fakulteto tarptautinių ryšių koordinatorius (toliau – TRK) yra atsakingas už procesų, susijusių su dalinėmis studijomis užsienyje, administravimą ir studijų dokumentų parengimą.
5. Studijų rezultatai įskaitomi, jeigu jie iš esmės atitinka studijuojamoje arba pageidaujamoje studijuoti studijų programoje, jos dalyje ar studijų modulyje numatytus rezultatus.
6. Gali būti įskaitomi:
   1. keli studijuoti moduliai kaip vienas;
   2. vienas studijuotas modulis vietoje kelių;
   3. dalis studijuoto modulio.
7. Neformaliuoju būdu įgytų kompetencijų pripažinimas atliekamas pagal Universiteto Neformaliuoju ir savaiminiu būdu įgytų mokymosi pasiekimų vertinimo ir kompetencijų pripažinimo tvarkos aprašą.

II SKYRIUS

STUDIJŲ rezultatų PAGAL SUDERINTĄ STUDIJŲ TURINĮ įskaitymAS

1. Dalinės studijos yra studento mokymasis pagal studijų programos dalį, suteikiančią žinių ir gebėjimų, kurie įvertinami ir patvirtinami kitos Lietuvos ar užsienio aukštosios mokyklos išduodama akademine pažyma.
2. Dalinių studijų rezultatai pagal suderintą studijų turinį įskaitomi be apribojimų, jei studijuotų studijų modulių atžvilgiu nenustatoma dokumento, kuriuo buvo suderintas studijų turinys, reikalavimų pažeidimų. Jei studijų rezultatai nebuvo formaliai suderinti iš anksto, jie gali būti neįskaitomi.
3. Studentui siekiant dalį studijų modulių išklausyti kitoje aukštojoje mokykloje pagal akademinio judumo programą, pasirašoma dalinių studijų sutartis, atitinkanti konkrečios judumo programos reikalavimus.
4. Vykdant jungtines studijų programas su Lietuvos ar užsienio valstybių aukštosiomis mokyklomis, studijų rezultatai įskaitomi remiantis jungtinės studijų programos įgyvendinimo sutartimi be atskiro derinimo. Siekiant įskaityti baigiamojo projekto studijų modulį, privalomas baigiamojo projekto gynimas jungtinėje kvalifikacijos komisijoje, kurioje dalyvauja Universiteto atstovas (-ai).
5. Studentas, pageidaujantis dalį studijų modulių išklausyti kitoje Lietuvos ar užsienio valstybės aukštojoje mokykloje pagal suderintą studijų turinį, užpildo dalinių studijų planą (1 priedas) ir kreipiasi į fakulteto studijų prodekaną arba DKP (trečiosios pakopos atveju), kuris suderina (konsultuodamasis su SPV (studijų programos modulių atveju) ar kompetencijos vadovu (BA+ ir MA+ kompetencijų modulių atveju)) ir patvirtina, kad kitoje aukštojoje mokykloje studento pasirinkti studijų moduliai atitinka studento studijuojamos studijų programos ir jos alternatyvų (BA+ ar MA+ kompetencijų) modulių turinį, nedubliuoja jau studijuotų modulių.
6. Studentas teikia prašymą (2 arba 3 priedas) kartu su suderintu studijų planu fakulteto studijų prodekanui (dalinių studijų Lietuvoje atveju), TRK (dalinių studijų užsienyje atveju) arba Doktorantūros mokyklos koordinatoriui (trečiosios pakopos atveju – DMK).
7. Fakulteto studijų prodekanas (trečiosios pakopos atveju – Doktorantūros mokyklos vadovas) tvirtina studento prašymą dėl dalinių studijų. Sprendimas įforminamas dekano potvarkiu (trečiosios pakopos atveju – rektoriaus įsakymu).
8. Studentas, sugrįžęs po dalinių studijų, fakulteto studijų prodekanui (studijų Lietuvoje atveju), TRK (studijų užsienyje atveju) arba DMK (trečiosios pakopos atveju) pateikia šiuos dokumentus ir jų kopijas:
   1. akademinę pažymą (pažymėjimą) apie išklausytus modulius, jų apimtį kreditais ir įvertinimus;
   2. pažymą apie kitoje aukštojoje mokykloje naudojamą pasiekimų vertinimo sistemą ir / ar įvertinimų procentinį pasiskirstymą, jei ši informacija nenurodyta akademinėje pažymoje;
   3. jei studijų rezultatai įgyti ne Lietuvos aukštojoje mokykloje, dokumentus būtina pateikti anglų kalba arba pridėti šių dokumentų vertimus į anglų kalbą.
9. Fakulteto studijų prodekanas (dalinių studijų Lietuvoje atveju), TRK (dalinių studijų užsienyje atveju) arba DMK (trečiosios pakopos atveju), jei reikia, konsultuodamasis su SPV, parengia studijų rezultatų įskaitymo kortelę (4 priedas) per dvi savaites nuo visų šio Aprašo 15 punkte išvardytų dokumentų gavimo dienos.
10. Studijų rezultatų įskaitymo kortelė ir 15 punkte nurodytų dokumentų kopijos saugomi studento asmens byloje. Fakulteto studijų centro darbuotojai (trečiosios pakopos atveju – DMK) atsako už studento duomenų sutvarkymą Universiteto Akademinėje informacinėje sistemoje.
11. Jeigu studentas neįvykdė reikalavimų pagal suderintą studijų turinį (dalinių studijų pasiekimai įvertinti neigiamai, nesurinktas numatytas studijų kreditų skaičius), Universitete nustatyta tvarka sudaromos sąlygos išklausyti trūkstamus studijų modulius.
12. Jei ne dėl studento kaltės po dalinių studijų sutarties pasirašymo pasirinktų ir suderintų studijų modulių ar jų dalies kitose užsienio aukštosiose mokyklose nėra galimybių studijuoti, studentas per vieną mėnesį nuo studijų kitoje aukštojoje mokykloje pradžios privalo el. paštu kreiptis į fakulteto TRK, nurodydamas objektyvią priežastį ir inicijuodamas dalinių studijų sutarties pakeitimą. TRK, konsultuodamasis su SPV (trečiosios pakopos atveju – DKP), patikslina studento studijų planą. Patikslintas studijų planas tampa dalinių studijų sutarties priedu. Šiuo atveju, Universitete sudaromos sąlygos trūkstamus studijų modulius išklausyti nemokamai.

iII SKYRIUS

STUDIJŲ rezultatų PAGAL NESUDERINTĄ STUDIJŲ TURINĮ įskaitymAS

1. Asmens, studijavusio arba studijuojančio Universitete ar kitoje aukštojoje mokykloje pagal nesuderintą studijų turinį, studijų rezultatai įskaitomi, įvertinus studijų rezultatų formaliuosius reikalavimus ir atitikimą studijuojamos ar pageidaujamos studijuoti studijų programos dalykiniams reikalavimams.
2. Studijų rezultatai, įgyti pagal nesuderintą studijų turinį, įskaitomi pagal šiuos kriterijus:
   1. įskaitoma ne daugiau kaip 75 proc. tos pačios pakopos studijų programos apimties;
   2. įskaitomoje dalyje gali būti kitos studijų pakopos ar kito tipo aukštosios mokyklos (kolegijos) studijų rezultatų (negalioja trečiosios studijų pakopos atveju), bet jų apimtis negali būti didesnė nei:
      1. 75 procentai pirmosios pakopos studijų programos, kurios studijų rezultatus pretenduojama įskaityti, apimties;
      2. 25 procentai antrosios pakopos, profesinių studijų programos, kurios studijų rezultatus pretenduojama įskaityti, apimties;
      3. 40 procentų vientisųjų studijų programos apimties;
   3. baigiamasis projektas neįskaitomas;
   4. laisvai pasirenkami moduliai įskaitomi be apribojimų (negalioja trečiosios studijų pakopos atveju).
3. Asmuo, pageidaujantis, kad būtų įskaityti studijų rezultatai, įgyti pagal nesuderintą studijų turinį, fakulteto studijų prodekanui (trečiosios pakopos atveju – DMK) pateikia:
   1. prašymą įskaityti kitoje aukštojoje mokykloje išklausytus modulius, kuriame nurodo ketinamą studijuoti ar studijuojamą studijų programą, kurios rezultatus pageidauja įskaityti;
   2. studijų rezultatus įrodančius dokumentus ir jų kopijas (jei studijų rezultatai įgyti ne Lietuvos aukštojoje mokykloje, dokumentus būtina pateikti anglų kalba arba pridėti šių dokumentų vertimus į anglų kalbą):
      1. aukštojo mokslo diplomą, jo priedėlį (priedą) bei išklausytų studijų modulių aprašus, jeigu asmuo yra įgijęs aukštąjį išsilavinimą;
      2. akademinę pažymą bei išklausytų studijų modulių aprašus, jeigu asmuo yra studijavęs aukštojoje mokykloje, bet nebaigęs studijų;
   3. informaciją apie kitoje aukštojoje mokykloje naudojamą pasiekimų vertinimo sistemą ir, esant galimybei, studijose dalyvavusių asmenų įvertinimų procentinį pasiskirstymą, jei ši informacija nepateikta šio Aprašo 22.2 papunktyje nurodytuose dokumentuose.
4. Jeigu asmuo pageidauja įskaityti studijų rezultatus, kuriuos yra įgijęs Universitete, 22.2 ir 22.3 papunkčiuose nurodytų dokumentų pateikti nereikia.
5. Fakulteto studijų prodekanas, jei reikia, konsultuodamasis su SPV, įvertina pateiktų įskaityti studijų rezultatų tinkamumą studijuojamai ar pageidaujamai studijuoti studijų programai ir parengia studijų rezultatų įskaitymo kortelę (4 priedas). Trečiosios studijų pakopos atveju, DMK parengia studijų rezultatų įskaitymo kortelę ir perduoda DKP, kuris įvertina pateiktų įskaityti studijų rezultatų tinkamumą studijuojamai ar pageidaujamai studijuoti studijų programai.
6. Jeigu studijų rezultatai įgyti užsienio valstybės aukštojoje mokykloje, fakulteto TRK (trečiosios pakopos atveju – DMK) nurodo aukštosios mokyklos statusą: studijų pakopą, studijų rūšį ir kitus reikalingus duomenis; esant reikalui, jis gali kreiptis į Lietuvos arba užsienio aukštąją mokyklą, Studijų kokybės vertinimo centrą ar kitas institucijas dėl reikiamos informacijos apie tą aukštąją mokyklą gavimo.
7. Sprendimą dėl studijų rezultatų įskaitymo fakulteto studijų prodekanas (trečiosios pakopos atveju – DKP) studentui pateikia per dvi savaites nuo visų šio Aprašo 22 punkte išvardytų dokumentų gavimo dienos.
8. Studijų prodekanas (trečiosios pakopos atveju – DKP) gali nuspręsti neįskaityti studijų rezultatų, įgytų pagal nesuderintą studijų turinį, arba juos įskaityti po papildomo žinių patikrinimo.
9. Studijų rezultatų įskaitymo kortelė ir 22 punkte nurodytų dokumentų kopijos saugomi studento asmens byloje. Studijų centro darbuotojai (trečiosios pakopos atveju – DMK) atsako už studento duomenų sutvarkymą Akademinėje informacinėje sistemoje.

iV SKYRIUS

STUDIJŲ rezultatų PERVEDIMAS Į UNIVERSITETO VERTINIMO SISTEMĄ

1. Studijų rezultatai, studento įgyti pagal suderintą studijų turinį, nepervedami į Universitete naudojamą vertinimo sistemą. Studijų rezultatų įskaitymas atliekamas nurodant įgytų ECTS kreditų skaičių ir originalų įvertinimą. Jei studentas dalinėse studijose užsienyje praleido visus mokslo metus, studentui pateikus prašymą, dalinių studijų metu įgyti studijų rezultatai gali būti pervesti į Universitete naudojamą vertinimo sistemą.
2. Studijų rezultatai, asmens įgyti pagal nesuderintą studijų turinį, pervedami į Universitete naudojamą vertinimo sistemą. Pažymiai, kurie kitoje aukštojoje mokykloje yra laikomi patenkinamais, iš pirminės pasiekimų vertinimo sistemos į antrinę pasiekimų vertinimo sistemą pervedami vienu iš šių būdų:

30.1. remiantis pirminės ir antrinės vertinimo sistemų procentiniu patenkinamų pažymių pasiskirstymu, antrinės sistemos pažymio atitikmeniu laikant pirminės sistemos pažymį, atitinkantį tą pačią išlaikiusiųjų procentinę dalį (ECTS rekomendacijos pažymių pervedimui pateikiamos 5 priede);

30.2. remiantis 6 priede pateikta formule, pagal kurią žemiausias patenkinamas pasiekimų vertinimo sistemos įvertinimas projektuojamas į greta esančio intervalo vidurį, su kiekvienu patenkinamu įvertinimu projekciją proporcingai aukštinant taip, kad aukščiausias patenkinamas įvertinimas būtų projektuojamas į paskutinio intervalo viršų, atitinkantį aukščiausią patenkinamą antrinės sistemos įvertinimą.

1. Pažymių pervedimo būdas pasirenkamas atsižvelgus į turimą informaciją apie užsienio valstybės pasiekimų vertinimo sistemą, jos kriterijus ir jos taikymą praktikoje. Jei turima informacija apie procentinį pažymių pasiskirstymą yra pakankama, visais atvejais atsižvelgiama į procentinį pažymių pasiskirstymą kilmės šalyje ir taikomas 30.1 papunktyje numatytas pažymių pervedimo būdas. Tais atvejais, kai turima tik dalinė informacija apie pažymių pasiskirstymą, į ją galima atsižvelgti taikant 30.2 papunktyje numatytą pažymių pervedimo būdą.
2. Jei pirminės vertinimo sistemos pažymiai parašyti ne skaitmenimis, o raidėmis ar žodžiais, pažymiams priskiriamos skaitinės reikšmės ir pervedimo veiksmai atliekami su skaičiais.
3. Pažymiai pirmiausiai pervedami į antrinę vertinimo sistemą ir tik paskui su jais atliekami aritmetiniai veiksmai.
4. Jei modulis įvertintas kaip „išeita“ (angl. „pass“), Universitete jis taip pat prilyginamas įvertinimui „išeita“.
5. Fakulteto studijų prodekanas (trečiosios pakopos atveju – DMK) turi teisę naudotis kitais objektyviais parametrais, jeigu esamos informacijos nepakanka studijų rezultatams pervesti.
6. Pervesti įvertinimai įrašomi studijų rezultatų įskaitymo kortelėje (4 priedas).

V SKYRIUS

BAIGIAMOSIOS NUOSTATOS

1. Jei asmuo nesutinka su sprendimu dėl studijų rezultatų įskaitymo, kai pasiektų studijų rezultatų, mokymosi pasiekimų įskaitymo metu galimai buvo nusižengta akademinei etikai, procedūroms ir / ar padaryta techninių klaidų, jis turi teisę pateikti apeliaciją vadovaudamasis Universitete galiojančiu Studentų apeliacijų ir skundų teikimo ir nagrinėjimo tvarkos aprašu.
2. Universitetas studentui, pageidaujančiam kitoje aukštojoje mokykloje įskaityti Universitete įgytus studijų rezultatus, išduoda šio asmens studijuotų modulių aprašus ir suteikia kitą reikalingą informaciją.
3. Visais Apraše nenumatytais atvejais sprendimus, susijusius su studijų rezultatų įskaitymu, priima studijų prorektorius.
4. Aprašas gali būti keičiamas, papildomas ar pripažįstamas netekusiu galios Universiteto rektoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_